ITDคว้างานเล็กใหญ่
รางสายสีม่วง3.5พันล้านITD รับงาน 660 ล้านบาท สร้างไอคอนโด รางสายสีม่วง 3,585 ล้าน
6 มี.ค. 2556

รางสายสีม่วง3.5พันล้านITD รับงาน 660 ล้านบาท สร้างไอคอนโด รางสายสีม่วง 3,585 ล้าน
นางนิจพร จรณะจิตต์ กรรมการรองประธานบริหารอาวุโส บริษัท อิตาเลียนไทย ดีเวล๊อปเมนต์ (ITD) เปิดเผยว่า เมื่อวันที่ 31 ม.ค. 2556 บริษัทได้ร่วมลงนามในสัญญาก่อสร้างกับบริษัท ไบรท์ ดีเวลลอปเมนท์ กรุงเทพ เพื่อก่อสร้างโครงการไอคอนโด จำนวน 3 โครงการ มูลค่ารวมทั้งสิ้น 660.41 ล้านบาท 
ทั้งนี้ งานใหม่ประกอบด้วย 1.โครงการไอคอนโด (เพชรเกษม 39) มูลค่างาน 282,832,000 บาท (รวมภาษีมูลค่าเพิ่ม) ระยะเวลาก่อสร้าง 14 เดือน 2.โครงการไอคอนโด (งามวงศ์วาน 2) มูลค่า 238,222,000 บาท (รวมภาษีมูลค่าเพิ่ม) ระยะเวลา 13 เดือน 3.โครงการไอคอนโด (เกษตรนวมินทร์) มูลค่า 139,365,000 บาท (รวมภาษีมูลค่าเพิ่ม) ระยะเวลาก่อสร้าง 12 เดือน 
นอกจากนี้ ที่ประชุมคณะรัฐมนตรี (ครม.) วันที่ 5 มี.ค. รับทราบผลการประกวดราคางานโยธา สัญญาที่ 6 (งานระบบราง) โครงการรถไฟฟ้าสายสีม่วง ช่วงบางใหญ่บางซื่อ ซึ่ง ITD เป็นผู้เสนอราคาต่ำสุด จำนวน 3,585 ล้านบาท
ด้านการซื้อขายหุ้น ITD นักลงทุนยังแห่เข้าลงทุนอย่างหนาตา จนเป็นหุ้นที่มีมูลค่าสูงสุดของวันที่ 2,425 ล้านบาท โดยราคาปิดที่ 7.10 บาท บวก 0.10 บาท